Publication: Magyar Közlöny
Issue: MK-2002-36 (Year: 2002, Number: 36)
Era: 1990-2004
Section: A villamos energia termelésérõl, szállításáról és szolgáltatásáról szóló 1994. évi XLVIII. törvény (a továbbiakban:
Paragraph Index: 285

2. Az idézett magasabb szintû jogszabályok alapján megállapítható az is, hogy az Étv.-ben meghatározott feltételek szerinti közmûvesítési hozzájárulás (célját, jogosultját, mértékét és egyéb feltételeit tekintve) nem azonos az R. 1. § (1) bekezdése szerint a meglevõ elosztóvezetékre utóbb rákapcsolódók által fizetendõ hálózatfejlesztési hozzájárulással és a Vet. 44. §-a szerinti hálózatfejlesztési hozzájárulással. Az Ör. 7. és 8. §-a csak az önkormányzat és a lakosság együttmûködésében épített közmû beruházási költségeihez való hozzájárulást ír elõ, ezt az Ör. az Étv.-ben kapott felhatalmazás alapján kifejezetten megtehette. Az az Ör.-beli szabály, amely szerint a gerincvezetékrõl leágazni a hozzájárulás megfizetése után lehetséges, csupán a hozzájárulás esedékességét határozza meg. Az R.-ben szabályozott hálózatfejlesztési hozzájárulás a gázszolgáltatót a vezetékesgáz-szolgáltatással, ennek bõvülésével összefüggésben illeti meg. Az R. szabályaiból kitûnik, hogy ez a hozzájárulás nem csupán a vezeték létesítéséhez, bõvítéséhez kapcsolódik, hanem a meglévõ vezetékre utóbb rákapcsolódók is kötelesek fizetni. A Vet. 44. §-a szerint a szolgáltató a villamos energiát vételezni kívánó új, illetõleg többletteljesítményt igénylõ fogyasztó tekintetében kérhet hálózatfejlesztési hozzájárulást. Ez a hozzájárulás a villamos energia növekvõ mérvû szolgáltatásához kapcsolódik és nem a közmû létesítésének költségéhez.

Source: https://magyarkozlony.hu/hivatalos-lapok/3599609708122601dd84b21977d0d1c50a9da53a/dokumentumok/f8ff3cb30056f3d93b7ff16d8b94069576871101/letoltes